**Pielikums Nr.1**

**PROJEKTĒŠANAS UZDEVUMS**

**Lietus ūdens kanalizācijas, sadzīves kanalizācijas, ūdensapgādes tīklu projektēšana un autoruzraudzība**

**Iepirkuma 1.daļa**

“Lietus ūdens kanalizācijas tīkli un teritorijas labiekārtojums Dzelzavas ielā 105, Rīgā”

būvprojekta[[1]](#footnote-2) izstrāde un autoruzraudzība

|  |  |  |
| --- | --- | --- |
| **I** | **OBJEKTA PASŪTĪTĀJS** – RP SIA “Rīgas satiksme”.  **BŪVPROJEKTA IZSTRĀDES NEPIECIEŠAMĪBAS PAMATOJUMS**:  Nepieciešams izbūvēt lietus ūdeņu novadīšanas sistēmu, novēršot lietus ūdeņu uzkrāšanos sabiedriskā transporta galapunkta teritorijā un novēršot tā applūšanu. | |
| **II** | **ZIŅAS PAR OBJEKTU** | |
| Objekta nosaukums: | Lietus ūdens kanalizācijas tīkli un teritorijas labiekārtojums |
| Objekta adrese,  zemes vienības kadastra apzīmējums: | Dzelzavas iela 105, Rīga  01000711468 |
| Būvniecības veids: | Jauna būvniecība |
| Inženierbūves grupa: | I grupa [[2]](#footnote-3) |
| Būves klasifikācijas kods: | 2223 Vietējās nozīmes notekūdeņu cauruļvadi un attīrīšanas būves |
| **III** | **BŪVPROJEKTU DOKUMENTĀCIJAS IZSTRĀDES MĒRĶIS, IZSTRĀDES NOSACĪJUMI UN SASKAŅOŠANA.** | |
| 1. | Mērķis – izstrādāt lietus ūdeņu novadīšanas sistēmas izbūves risinājumus, paņēmienu kopumu, kas no sabiedriskā transporta galapunkta teritorijas nodrošinās lietus notekūdeņu uztveršanu, novadīšanu, nepieciešamības gadījumā attīrīšanu un infiltrāciju, atbilstoši Projektēšanas uzdevuma, Rīgas domes Satiksmes departamenta izsniegtajiem Tehniskajiem noteikumiem (1.pielikums), Būvniecības likuma, Ministru kabineta noteikumu un citu būvniecību reglamentējošo normatīvo aktu prasībām, saskaņojot/akceptējot izstrādāto būvniecības ieceres dokumentāciju Rīgas valstspilsētas pašvaldības Pilsētas attīstības departamentā Būvniecības informācijas sistēmā (BIS). | |
| 2. | Būvprojekta robežas – zemes vienības ar kadastra apzīmējumiem 01000711468, 01000711186 un citas zemes vienības, atkarībā no pieņemtā tehniskā risinājuma. | |
| 3. | Izstrādātājs izstrādā būvniecības ieceres dokumentāciju pilnā apjomā, saņem visus nepieciešamos saskaņojumos, t.sk. Pasūtītāja un nodrošina būvprojekta akceptēšanu Rīgas valstspilsētas pašvaldības Pilsētas attīstības departamentā BIS, t.i., saņem atzīmi par projektēšanas nosacījumu izpildi paskaidrojuma rakstā vai būvatļaujā vai iesniedz attiecīgu paziņojumu. Būvniecības ieceres dokumentācijas izstrādes laikā, savstarpēji vienojoties ar Pasūtītāju par laiku, organizē būvprojekta izskatīšanu un apspriešanu. Izstrādātājs veic visus nepieciešamos saskaņojumus ar iestādēm, virszemes un apakšzemes inženiertīklu īpašniekiem un zemes īpašniekiem likumā noteiktā kārtībā. | |
| 4. | Projektēšanas uzdevums pēc iespējas apkopo veicamo pasākumu kopumu būvprojekta izstrādei, taču nav uzskatāms par izstrādātāju ierobežojošo faktoru attiecīgā būvprojekta izstādei. Tādējādi, izstrādājot būvprojektu, būvprojekta izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojekta veiksmīgai izstrādei. | |
| 5. | Izstrādātājs nodrošina būvprojekta izstrādei nepieciešamo dokumentu un izejmateriālu saņemšanu, tai skaitā nepieciešamo tehnisko un īpašo noteikumu saņemšanu no attiecīgajām institūcijām. | |
| 6. | Visas inženierizpētes, ja tādas ir nepieciešamas, veic būvprojekta izstrādātājs. Inženierizpētes darbu izmaksas būvprojekta izstrādātājs iekļauj būvprojekta dokumentācijas izstrādes izmaksās. Topogrāfisko plānu nodrošina Pasūtītājs. | |
| 7. | Būvprojekts jāizstrādā izsmeļoši formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. | |
| 8. | Būvprojekta Izstrādātājs veic būvprojekta izstrādi ar saviem materiāliem, izstrādājumiem, iekārtām, darbaspēku u.c. resursiem. Visus ar būvprojekta dokumentācijas izstrādi saistītos uzdevumus, sedz Izstrādātājs. | |
| 9. | Būvprojektā jāizstrādā visas daļas, kas uzskaitītas būvprojekta sastāvā un jāietver visi detalizētie rasējumi, kas nepieciešami būvobjekta atsevišķo daļu un elementu īstenošanai. | |
| **IV** | **BŪVPROJEKTA SATURS UN NOFORMĒŠANA** | |
| 1. | Būvprojektu izstrādāt saskaņā ar Būvniecības likumu, Ministru kabineta 2014. gada 14. oktobra noteikumiem Nr. 633 “Autoceļu un ielu būvnoteikumi”, Ministru kabineta 2014. gada 19. augusta noteikumiem Nr. 500 “Vispārīgie būvnoteikumi”, Ministru kabineta 2017. gada 9. maija noteikumiem Nr. 253 “Atsevišķu inženierbūvju būvnoteikumi”, Rīgas domes 2023. gada 12. jūlija saistošiem noteikumiem Nr. RD-23-217-sn “Par Rīgas valstspilsētas pašvaldības īpašumā esošo ceļu pārvaldību”, Rīgas domes 2011. gada 15. novembra saistošiem noteikumiem Nr. 147 “Rīgas pilsētas hidrogrāfiskā tīkla lietošanas un uzturēšanas noteikumi”, 2015. gada 30. jūnija Ministru kabineta noteikumiem Nr. 327 “Noteikumi par Latvijas būvnormatīvu LBN 223-15 “Kanalizācijas būves””, 2014. gada 30. septembra Ministru kabineta noteikumiem Nr. 574 “Noteikumi par Latvijas būvnormatīvu LBN 008-14 “Inženiertīklu izvietojums””, kā arī citiem būvniecību regulējošiem normatīvajiem aktiem. | |
| 2. | Izstrādātājs būvprojekta sastāvā iekļauj daļas, kuru saturam ir jāatbilst 28.08.2018. MK noteikumu Nr.545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"" prasībām.  Būvprojektā ietvert šādas daļas:  1. Vispārīgā daļa;  2. Lietus ūdens kanalizācijas tīkli (LKT);  4. Ceļa darbi, Labiekārtojums (TS-CD, L)  5. Citas daļas, ja tādas nepieciešamas (piemēram, citu inženiertīklu vai būvju pārbūvei vai pielāgošanai projektējamiem risinājumiem). Paredzēt esošo inženiertīklu demontāžu un pārnešanu, ja tādu nepieciešamību rada būvprojekta risinājumi.  6. Ekonomikas daļa:  6.1. Iekārtu, konstrukciju un būvizstrādājumu kopsavilkums (IS);  6.2. Būvdarbu apjomu saraksts (BA);  6.3. Izmaksu aprēķins (T);  7. Darbu organizācijas projekts (DOP). | |
| **V** | **NOSACĪJUMI UN TEHNISKĀS PRASĪBAS BŪVPROJEKTU RISINĀJUMU IZSTRĀDEI** | |
| 1. | **Vispārīgās prasības** | |
| 1.1. Būvprojektu saskaņot ar iestādēm, virszemes un apakšzemes komunikāciju īpašniekiem un zemes īpašniekiem likumā noteiktajā kārtībā. | |
| 1.2. Būvprojektu risinājumiem ir jābūt racionāliem, funkcionāliem un inženiertehniski pamatotiem. Būvprojektu tehniskiem risinājumiem jābūt savstarpēji saskaņotiem. | |
| 1.3. Visus konstruktīvos risinājumus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas būvprojekta Izstrādātājam jāskaņo ar Pasūtītāju. | |
| 1.4. Visām iekārtām un materiāliem ir jābūt augstas kvalitātes, jāatbilst pielietojuma prasībām un ir jābūt sertificētiem atbilstoši Latvijas likumdošanai. | |
| 1.5. Izstrādātājam jāskaņo būvprojekta risinājumi ar zemesgabalu īpašniekiem normatīvajos aktos noteiktajā kārtībā. | |
| 2. | **Prasības lietus ūdens novadīšanas sistēmas izstrādei** | |
| 2.1. Veikt objekta esošās lietus ūdens novadīšanas sistēmas izpēti un tehniskā stāvokļa novērtēšanu, sagatavojot attiecīgu atzinumu par faktisko situāciju ar foto fiksāciju, secinājumiem un ieteikumiem.  2.2. Paredzēt esošās un projektējamās infrastruktūras sasaisti.  2.3. Atbilstoši Rīgas domes Satiksmes departamenta izsniegto tehnisko noteikumu prasībām novadīt lietus notekūdeņus pilsētas lietus ūdens kanalizācijas sistēmā.  2.4. Veikt visus nepieciešamos aprēķinus (t.sk. lietus notekūdeņu aprēķinu/drenāžas kanalizācijas notekūdeņu/gruntsūdens notekūdeņu aprēķinu), ko iekļaut būvprojekta sastāvā.  2.5. Izstrādāt ilgtspējīgus lietus ūdens novadīšanas risinājumus, nodrošinot ūdens novadi no trolejbusu galapunkta teritorijas visā platībā, izstrādāt segumu vertikālo plānojumu, ietvju, iebrauktuvju un stāvlaukuma konstrukciju risinājumus, paredzot atjaunot transportlīdzekļu un gājēju kustības zonā segumu virskārtas, kā arī slīpumus visiem cietajiem segumiem, kas nodrošinās virsmas ūdeņu novadīšanu uz lietusūdens uztveršanas akām un zālienu. Nepieļaut virszemes ūdeņu no objekta nokļūšanu uz ielas, tie jāpārtver un jānovada teritorijā ārpus ielas sarkanajām līnijām.  2.6. Lietus notekūdeņu savākšanai no cietajiem segumiem paredzēt gūlijas. Gūlijas paredzēt rūpnieciski izgatavotas ar smilšu nosēddaļu. Gūlijām jābūt aprīkotām ar attiecīga svara nestspēju, viegli atveramiem un noņemamiem perforētiem ķeta vākiem un rāmjiem.  2.7. Lietus ūdens kanalizācijas akas izvietot atbilstoši LBN u.c. normatīvo aktu prasībām, ērtai un drošai tīklu ekspluatācijai. Izvairīties no aku izvietošanas zonās, kur ir palielināta sabiedriskā transporta kustība.  2.8. Nepieciešamība gadījumā pirms lietus ūdeņu novadīšanas pilsētas lietus ūdens kanalizācijas kolektorā, paredzēt smilšu un naftas atdalītājus.  2.9. Nepieciešamības gadījumā lietus ūdens kanalizācijas tīkliem jānodrošina arī lietus ūdens novadīšana no trolejbusu galapunkta ēkas jumta.  2.10. Satiksmi būvdarbu laikā organizēt atbilstoši 2001. gada 02. oktobra Ministru kabineta noteikumiem Nr.421 “Noteikumi par darba vietu aprīkošanu uz ceļiem”.  2.11. Ielu segu konstrukcijas atjaunot atbilstoši Rīgas domes saistošajiem noteikumiem Nr. RD-23-217-sn, nepieciešamības gadījumā paredzot arī lielāku apjomu segumu atjaunošanu.  2.12. Paredzēt esošo lietus kanalizācijas tīklu demontāžu.  2.13. Būvprojekta ietvaros izstrādāt:   * plānus ar atjaunojamām ceļu segu konstrukcijām, vertikālo plānojumu un uzrādītām atjaunojamā ceļa seguma platībām; * risinājumus un plānus gājēju un transporta līdzekļu kustības organizēšanai pēc būvdarbu pabeigšanas, uz seguma paredzot arī attiecīgu marķējumu; * satiksmes organizācijas daļu būvdarbu laikam.   2.14. Īpašuma robežās paredzēt teritorijas labiekārtojuma risinājumus. | |
| **VI** | **BŪVPROJEKTA IZSTRĀDES LAIKS UN IESNIEGŠANAS KĀRTĪBA** | |
| 1. | Ne retāk kā reizi mēnesī Izstrādātājs sniedz Pasūtītājam progresa atskaiti par izpildītajiem darbiem. | |
| 2. | Ne ilgāk kā 4 (četru) mēnešu laikā no līguma noslēgšanas Izstrādātājs sagatavo tehniskos risinājumus, saņem visus nepieciešamos saskaņojumos un iesniedz Pasūtītajam pabeigtu būvprojektu (ar tajā izdarītu atzīmi par projektēšanas nosacījumu izpildi vai iesniedz attiecīgu paziņojumu Rīgas valstspilsētas pašvaldības Pilsētas attīstības departamentā). | |
| 3. | Būvprojekta noformējumu veikt atbilstoši Latvijas Republikā spēkā esošajiem būvnormatīviem. Visu būvprojektu dokumentāciju pēc tās akceptēšanas Rīgas valstspilsētas pašvaldības Pilsētas attīstības departamentā iesniegt Pasūtītājam 2 eksemplāros drukātā formātā un digitālā formātā (uz datu nesēja):  teksta materiāli elektroniskā formā, izmantojot Microsoft Office programmnodrošinājumu;  grafiskos materiālus noformēt, izmantojot AutoCAD (\*.dwg formātā) programmnodrošinājumu;  viss būvprojekts kopā \*.pdf formātā,  visas tāmes \*.excel formātā;  visi tehniskie noteikumi, atļaujas un saskaņojumi iesniedzami Pasūtītājam 1 eksemplārā – oriģināli, ja tie nav izsniegti BIS. | |
| **VII** | **AUTORUZRAUDZĪBA** | |
| 1. | Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā. | |
| 2. | Izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikas spēkā esošajiem normatīvajiem aktiem. | |
| 3. | Izstrādātājs apņemas veikt autoruzraudzību no brīža, kad būvatļaujā tiek izdarīta atzīme par būvdarbu uzsākšanas nosacījumu izpildi līdz būvdarbu pilnīgai pabeigšanai un objekta pieņemšanai ekspluatācijā. | |
| 4. | Atlīdzība par objekta autoruzraudzības pakalpojumiem tiek iekļauta būvprojekta izstrādes tāmē. Autoruzraudzības izmaksās paredzami visi pakalpojumi, kas nodrošina autoruzrauga un autoruzraugu grupas darbu attiecībā uz šo objektu. Autoruzrauga darbs objektā visā būvdarbu periodā jānodrošina vismaz 1 (vienu) reizi nedēļā. Ar autoruzraudzības kārtībā izstrādājamiem risinājumiem (nepilnības, kļūdas, risinājumu detalizācija) visā objekta būvniecības laikā Autoruzraugs nodrošina bez papildu maksas. | |
| **VIII** | PIELIKUMI | |
| 1. | Rīgas domes Satiksmes departamenta Tehniskie noteikumi projektēšanai. | |
| 2. | Topogrāfiskais plāns. | |
| 3. | Fotofiksācija no objekta uz 1 lpp. | |

1. Būvprojekts – dokumentu kopums, kas nepieciešams projektēšanas uzdevumā norādīto darbu veikšanai, atbilstoši normatīvo aktu prasībām, t.sk., būvprojekts, paskaidrojuma raksts, paziņojums par būvniecību un tml.

   2 Atbilstoši Ministru kabineta 19.08.2014. noteikumiem Nr.500 “Vispārīgie būvnoteikumi”. Precīzu inženierbūves grupu būvniecības ieceres dokumentācijā būvprojekta izstrādātājs norāda atbilstoši normatīvo aktu prasībām atkarībā no būvniecības sarežģītības pakāpes. [↑](#footnote-ref-2)
2. [↑](#footnote-ref-3)